Gewilde akteur word 30 en spog met anderste 'verjaardagkoek' | Huisgenoot
Gewilde akteur word 30 en spog met anderste 'verjaardagkoek'
Op die silwerdoek was hy in Ballade vir 'n Enkeling die tragiese held. Op die kassie is hy onder andere bekend as die bitter, beterweterige en ontnugterde Tom Niemandt in die kykNET-reeks Die Boekklub. Maar in die regte lewe is Armand Aucamp 'n gawe, plat-op-die-aarde ou wat sy 30ste verjaardag uit die kollig saam met vriende en familie deurbring.
"Ek voel nie eintlik anders noudat ek die 30's betree nie," vertel dié Kapenaar aan Huisgenoot, "seker omdat ek 'n ruk lank al gemaklik voel in my eie vel."
Toe hy vanoggend sy oë oopmaak, het sy woonstelmaat met 'n sonderlinge "verjaardagkoek" ingestap, een wat enige banter soos hy se hart sal verbly.
Daarom het hy vanoggend gaan gim en toe 'n gesonde ontbyt saam met vriende geniet.
"What a way to enter my 'Dirty 30'! Smashing," skryf hy by 'n foto saam met sy oefenmaats:
"Ek moet soos Patrick Swayze in Dirty Dancing daardie bekende danspassie uitvoer en 'n vrou bo my kop optel," verklap hy.
Hy speel Jan van Riebeeck in die fliek Krotoa wat op 14 Augustus begin draai en begin eersdaags skiet aan die tweede seisoen van Die Boekklub, wat in Julie op die kassie gaan wees.
Vorige storieLeandie du Randt skop behoorlik gat in bloeddorstige nuwe video	Volgende storieKyk: Chaos toe stofstorm Vanrhynsdorp tref